Դոնեցկում գիշերը հանգիստ է անցել, ցուցարարները սպասում են բանակցությունների արդյունքներին 486.74+0.05
Դոնեցկում գիշերը հանգիստ է անցել, ցուցարարները սպասում են բանակցությունների արդյունքներին 11:09
ԵՐԵՎԱՆ, 11 ապրիլի. /Նովոստի–Արմենիա/. Գիշերը Դոնեցկում հանգիստ է անցել, չնայած, որ ուրբաթ լրանում է Ուկրաինայի ՆԳՆ նախարար Արսեն Ավակովի տված 48 ժամն Ուկրաինայի հարավ–արևելքում իրավիճակը կարգավորելու համար, և Դոնեցկի ցուցարարները սպասում էին Շրջանային պետական ադմինիստրացիայի հնարավոր գրոհին, հայտնում է ՌԻԱ Նովոստին։Շենքի մոտ Դոնեցկի Հոկտեմբերյան հրապարակում ամբողջ գիշեր, չնայած վատ եղանակին, հերթապահել են Ուկրաինայի դաշնայնացման տասնյակ կողմնակիցներ։ Տաքանալու համար նրանք խարույկներ են վառել, իսկ ժամանակն անցկացրել են վրաններում։ Ինքը շենքը, որում մի քանի հարյուր ցուցարարների համար նույնիսկ քնելու տեղեր են պատրաստած, առաջվա պես փակված է կահույքից, անվադողերից, ավազով պարկերից պատրաստված եռաշարք բարիկադներով։ Դրանք էլ փակված են ծառերի արանքով փաթաթած փշալարերով։ Նախօրեին ի նշան աջակցության ՇՊԱ–ի շենքի մոտ են հավաքվել հանքափորների մի քանի ջոկատներ։ Ցուցարարները նաև հայտարարել են սեփական «ժողովրդական բանակի» և մի քանի կառավարչական կառույցների ստեղծման մասին։ Միաժամանակ ապրիլի 10–ի երեկոյան պարզ է դարձել, որ ցուցարարների առաջնորդները բանակցություններ են սկսել Կիևից նշանակված իշխանությունների հետ։ Ինչպես ճեպազրույցում հայտնեց Դոնեցկի ժողովրդական հանրապետության Ժամանակավոր կոալիցիոն կառավարության նախագահ Դենիս Պուշիլինը, Կիևից նշանակված մարզպետ Սերգեյ Տարուտան և Դոնեցկի քաղաքապետ Ալեքսանդր Լուկյանչենկոն համաձայնել են տարածաշրջանում հանրաքվեի համատեղ անցկացմանը, որը պետք է որոշի բնակչության վերաբերմունքն Ուկրաինայի դաշնայնացման գաղափարների և ՌԴ–ին Դոնեցկի մարզի հնարավոր միացման նկատմամբ։ Կիևին հավատարիմ իշխանություններն առաջարկում են նաև հասարակական կարգի պահպանման ոստիկանության համատեղ պարեկախմբեր և ժողովրդական աշխարհազոր ստեղծել, Դոնեցկի մարզային խորհրդի և «Դոնեցկի ժողովրդական հանրապետության ժողովրդական խորհրդի» պատգամավորների համատեղ նստաշրջան անցկացնել, ինչպես նաև անցկացնել ՇՊԱ շենքի զավթիչների ամբողջական համաներում։ Փոխարենը նրանք խնդրում են ազատել շենքը` տեղափոխվելով հարևան շենքերից մեկը, ցուցարարներն առայժմ պատրաստ են ազատել միայն երկու հարկերը։ «Ժամանակավոր կառավարությունը» և Իգոր Խակիմզյանովի գլխավորած նոր ձևավորված «ժողովրդական բանակն» ամբողջ գիշեր բանակցություններ են վարել Կիևի կողմնակիցների հետ, որոնց արդյունքները, հավանաբար, կհայտնեն առավոտյան։ -0–	Новости СМИ2